BAY ชูบริการ”กรุงศรี ออโต้ ออนไลน์”เพื่อตรวจสอบข้อมูลสินเชื่อรถยนต์ได้
นายไพโรจน์ ชื่นครุฑ ผู้ช่วยกรรมการผู้จัดการใหญ่อาวุโส ธนาคารกรุงศรีอยุธยา จำกัด (มหาชน) หรือ BAY และ กรรมการผู้จัดการใหญ่ บมจ.อยุธยา แคปปิตอล ออโต้ ลีส เปิดเผยว่า เปิดตัวบริการ 'กรุงศรี ออโต้ ออนไลน์' เพื่ออำนวยความสะดวกให้กับลูกค้าปัจจุบันของกรุงศรี ออโต้ ให้สามารถตรวจสอบข้อมูลสินเชื่อยานยนต์ ข้อมูลประกันภัย และเข้าถึงบริการต่างๆ ได้อย่างสะดวกสบาย และครบครันมากยิ่งขึ้น
11 มิ.ย. 2558

นายไพโรจน์ ชื่นครุฑ ผู้ช่วยกรรมการผู้จัดการใหญ่อาวุโส ธนาคารกรุงศรีอยุธยา จำกัด (มหาชน) หรือ BAY และ กรรมการผู้จัดการใหญ่ บมจ.อยุธยา แคปปิตอล ออโต้ ลีส เปิดเผยว่า เปิดตัวบริการ ‘กรุงศรี ออโต้ ออนไลน์’ เพื่ออำนวยความสะดวกให้กับลูกค้าปัจจุบันของกรุงศรี ออโต้ ให้สามารถตรวจสอบข้อมูลสินเชื่อยานยนต์ ข้อมูลประกันภัย และเข้าถึงบริการต่างๆ ได้อย่างสะดวกสบาย และครบครันมากยิ่งขึ้น
กรุงศรี ออโต้ ออนไลน์ ถูกออกแบบให้รองรับการใช้งานบนทุกอุปกรณ์สื่อสาร (responsive design) อาทิ สมาร์ทโฟน คอมพิวเตอร์พีซี แท็บเล็ต นอกจากนี้ยังมีฟังก์ชันการใช้งานที่สะดวกและง่ายสำหรับลูกค้า (user friendly functionality) ซึ่งการให้บริการต่างๆ ครอบคลุมตั้งแต่การตรวจสอบข้อมูลสินเชื่อยานยนต์ของลูกค้า ข้อมูลประกันภัย ตลอดจนบริการด้านอื่นๆ เช่น เปลี่ยนแปลงที่อยู่จัดส่งเอกสาร พิมพ์ใบชำระเงิน คัดสำเนาใบคู่มือจดทะเบียนรถ บริการต่อภาษี สิทธิพิเศษส่วนบุคคล ติดต่อเจ้าหน้าที่ ฯลฯ เพียงแค่ลูกค้าสมัครขอรับ username &amp; password และทำการล็อกอินเข้าระบบ ลูกค้าก็สามารถใช้บริการ ‘กรุงศรี ออโต้ ออนไลน์’ ได้ทุกที่ ทุกเวลา ที่ต้องการ